20.

článok 32 sa mení takto: a) v bode 1 sa úvodná veta nahrádza takto: „overenie správy prevádzkovateľa o emisiách sa týka zariadenia kategórie A podľa článku 19 ods. 2 písm. a) vykonávacieho nariadenia (EÚ) 2018/2066 alebo zariadenia kategórie B podľa článku 19 ods. 2 písm. b) uvedeného vykonávacieho nariadenia, pričom:“; b) v bode 2 sa úvodná veta nahrádza takto: „overenie správy prevádzkovateľa o emisiách sa týka zariadenia kategórie A podľa článku 19 ods. 2 písm. a) vykonávacieho nariadenia (EÚ) 2018/2066 alebo zariadenia kategórie B podľa článku 19 ods. 2 písm. b) uvedeného vykonávacieho nariadenia, pričom:“; c) bod 3 sa nahrádza takto: „3. overenie správy prevádzkovateľa o emisiách sa týka zariadenia s nízkymi emisiami podľa článku 47 ods. 2 vykonávacieho nariadenia (EÚ) 2018/2066 a uplatňujú sa písmená a) až c) odseku 2;“; d) vkladajú sa tieto body 3a, 3b a 3c: „3a. overenie výročnej správy prevádzkovateľa o úrovni činnosti sa týka zariadenia uvedeného v bodoch 1, 2 alebo 3, pričom: a) dané zariadenie nemá žiadne iné podzariadenie ako jedno podzariadenie, na ktoré sa uplatňuje referenčný produkt podľa článku 10 ods. 2 delegovaného nariadenia (EÚ) 2019/331 a b) údaje o výrobe relevantné pre referenčný produkt boli vyhodnotené v rámci auditu na účely finančného účtovníctva a prevádzkovateľ o tom poskytne dôkazy. 3b. overenie výročnej správy prevádzkovateľa o úrovni činnosti sa týka zariadenia uvedeného v bodoch 1, 2 alebo 3, pričom: a) zariadenie má maximálne dve podzariadenia; b) druhé podzariadenie prispieva menej ako 5 % k celkovému konečnému množstvu pridelených kvót pre dané zariadenie; a c) overovateľ má k dispozícii dostatočné údaje na to, aby v prípade potreby posúdil rozdelenie na podzariadenia; 3c. overenie výročnej správy prevádzkovateľa o úrovni činnosti sa týka zariadenia uvedeného v bodoch 1, 2 alebo 3, pričom: a) toto zariadenie má iba podzariadenia spojené s referenčným štandardom tepla alebo na centralizované zásobovanie teplom a b) overovateľ má k dispozícii dostatočné údaje na to, aby v prípade potreby posúdil rozdelenie na podzariadenia;“; e) bod 4 sa mení takto: a) úvodná veta sa nahrádza takto: „overenie správy prevádzkovateľa o emisiách alebo výročnej správy prevádzkovateľa o úrovni činnosti sa týka zariadenia, ktoré sa nachádza na mieste bez obsluhy, pričom:“; b) písmeno c) sa nahrádza takto: „c) na mieste už bola vykonaná inšpekcia meračov zo strany prevádzkovateľa alebo laboratória v súlade s článkom 60 vykonávacieho nariadenia (EÚ) 2018/2066 alebo článkom 11 delegovaného nariadenia (EÚ) 2019/331 a podpísaný dokument alebo fotografické dôkazy s pečiatkou s dátumom, ktoré poskytol prevádzkovateľ, preukazujú, že od danej inšpekcie sa v zariadení nevyskytli žiadne zmeny týkajúce sa merania či prevádzky.“; f) bod 5 sa mení takto: a) prvý odsek sa mení takto: i) úvodná veta sa nahrádza takto: „overenie správy prevádzkovateľa o emisiách alebo výročnej správy prevádzkovateľa o úrovni činnosti sa týka zariadenia, ktoré sa nachádza na vzdialenom alebo neprístupnom mieste, najmä zariadenia na mori, pričom:“ ii) písmeno b) sa nahrádza takto: „b) na mieste už bola vykonaná inšpekcia meračov zo strany prevádzkovateľa alebo laboratória v súlade s článkom 60 vykonávacieho nariadenia (EÚ) 2018/2066 alebo článkom 11 delegovaného nariadenia (EÚ) 2019/331 a podpísaný dokument alebo fotografické dôkazy s pečiatkou s dátumom, ktoré poskytol prevádzkovateľ, preukazujú, že od danej inšpekcie sa v zariadení nevyskytli žiadne zmeny týkajúce sa merania či prevádzky.“; b) dopĺňa sa tento odsek: „Bod 3a písm. b) sa musí uplatňovať, ak podzariadenie, ktoré prispieva 95 % alebo viac k celkovému konečnému množstvu pridelených kvót pre dané zariadenie, ako sa uvádza v bode 3b písm. b), je podzariadenie, na ktoré sa uplatňuje referenčný produkt podľa článku 10 ods. 2 delegovaného nariadenia (EÚ) 2019/331.“;